text:
Profeshonal di educacion den e India e a duna hopi interes riba e último añanan. E India tin un historia no ta asina ku desaroyo den kontenido di e education ekstraordinario. Ma lo pasa ta spera ku éksito. Ta un gran kantidat di universidat tambe ta poní frekuentemente, ku e ta produciendo internashonal di profesion. E parti di e India tin un gran kantidat di universidat, manera ta funciona abou.
Bunita Profeshonal Di E Universidat Di
Bunita Profeshonal di e Universidat ta un di mas prestigioso universidat presente riba e di e India. I’s, plantá di Hulanda. Ta hustifiká na e Universidat di Subvenciones di Konsentimentu, un Gobernashon di e India kurpa. E tin un di e kompas mas grandi. Bo tin e sentro di studiante ta, un tereno di cricket, un Mas di aborto, un di aviashon di aborto, etc. Pa yega na e tumamentu di diferente programa di LPU, un di e tin ku track PUNT. PUNT ta LPU’c Nashonal di Unico i Beca di Prueba. E lanta manera un bon het pa e legibilidat pa algun programma i bes pa mayoria di nan. Mei registratie den liña na PUNT. Un karakterístika sorprendé di PUNT ta nan dentro di prueba e propaganda kla 50 di tera i 140 e stat di India.
Na universidat di Delhi
Na universidat di Delhi, kende ta forma kortiku ta DU ku ta inisio na 1922. E tapa un gran parti di e universidat, bou di inskripshon “E Universidat Di Delhi” manera San Esteban’c college, Hundu College, Rama kolegio etc. E universal a krese hopi for di e tempu ei. Tin di 86 e departamentu academico, 77 kolegio etc. E tin un kompas Nòrt, un kompas Sùit, E kompas i un kompas di west. Tapa un abundantemente yama un disiplina akademia manera di arte, belast arte, siensia médicas, siensia matemátika, etc.
JNU
E Universidat Jawaharlal Menu ta inisio na 1969. I’c classification na haltura i ta un bunita igual universal. E Nashonal di Evaluashon i creacion di Konseho di Creacion graduado di e universidat 3.9 di 4. Sinembargo, nobo plantá den nobo Delhi, ta duna buraku di dos briyante ku e instrukshonnan di enfasis riba e resultá bida na arte libraries i siensia aplica. E tin un studiante den polítika aktual, e conexion di hende ku ta bai tin un hende ku awor tin un perspektiva muchu mas abundantemente na atendé ku care di tur e mundu.
Bia Instituto di Teknologia i e Konosementu
ITS e ta considera e universidat ku 15 e departamentu academico. Ta spesialisá den e instrukshon den programa di roi manera di ingeniero, e konosementu i e gasten na. E ofresé programa di grado nan kompas di Goa i Hyderabad. I’c un di e mihó instituto riba e India na education ekstraordinario. Na e universidat i no ta limitá na e programa di permiso, sino tambe inkluí grado ekstraordinario programa, manera e ta M. I, M. Par, MBA etc. BEST ta e liña di e prueba di entrada ku’e required pa kibra na logra e tumamentu di e instituto/ universal.
Panjab Universiteit
Panjab Universiteit ta pertenesé na Chandigarh i ta un di e universidat mas antes na e India riba e fecha. E compania di mas grandi 70 departamento dedica na e instrukshon i e resultá i 15 e sentro ta presente riba e kompas prinsipal. Ku presensia di mas grandi 180 felida kolegio partí na frontera di Punjab, ta ofresé un paquete ta mará multiple opcion, manera arte, asunto, belast arte, e education, ingeniero, idioma, e lei, siensia médicas, etc.
Riba e het di e instrukshon, e resultá, rincon, di kompas i infrastruktura, esakinan ta esnan 5 e mihó universidat den e di e India.


c: text/html

text:
Chuculati ta yuda preveni diabetes
Den nos seccion di salud di ayera nos a bin cu e propiedadnan di cacao. Pero awe, nos tin un alternativa masha dushi y...
Substancianan di cacao ta protehabo
MEXICO CITY, Mexico – E substancianan saca for di cacao ta protehabo contra enfermedadnan cardiovascular y segundo infartonan, cientificonan di e Instituto Politecnico Nacional...
Luz artificial ta aumenta riesgo di cancer na pecho
Segun un investigacion nobo realisa pa cientificonan di e Scol di Salud Publico Harvard TH Chan (Merca) publica den e revista specialisa Environmental Health...
3 tecnica pa combati stress
Despues du un hornada carga di trabao, ta costa nos enomrmente desconecta. Si bo ta cansa di hiba bo problemanan cas, si bo kier...
Mi ta cansa di “ta cansa”
Tin momento cu nos ta yega na e mas extremo di agotamento posibel, ta unda uno ta sinti su mes cansa di “ta semper...
Urina ta causa kimamento y dolor?
E crisis ta un infeccion den e vianan urinari ta hopi incomodo, pero vooral e por ta algo doloroso. Apart di bishita dokter, algo...
Hoben ta come 150 bacoba pa siman
Dane Nash ta come cerca di 150 bacoba pa siman of loke ta ekivalente, entre 15 y 20 pida pa dia di e fruta...
Lechi materno por mata superbacterianan
E ta wordo bisa cu e ta e alimento perfecto. E lechi materno, esencial pa e prome lunanan di bida di e baby, ta...
Hombernan tambe por tin cancer di pecho
Aunke e ta hopi mas frecuente den hende muhe, hombernan tambe por sufri di cancer di pecho. E cancer di pecho masculino ta un afeccion...
Dies truco simpel cu lo alivia e dolor di nek
Dolor di nek? Ta hopi fastioso pa loke ta parce un sintoma leve, door di drumi malo, pasa mucho tempo tras di computer of...
Blachi di mata di mango – e miho remedi natural contra...
Cada aña miyones di persona rond mundo ta wordo diagnostica cu diabetis. Esaki ta e consecuencia di un alimentacion inadecua y e falta di...
Cancer na stoma, un malesa silencioso y su sintomanan
Cancer na stoma ta un di e malesanan mas comun den personanan rond mundo. Miles di persona anualmente ta perde e bataya contra di...
Cinco sintomanan di cancer di ovario
Cancer di ovario tin e tasa di mortalidad mas halto entre e hende muhe. Esaki ta pa motibo cu mayoria di casonan e ta...
Soledad por ta mas mortal cu obesidad
Soledad y aislamento social por representa un mayor peliger pa e salud publico cu obesidad y su impacto a bin ta crece den e...
Mas evidencia riba e beneficionan di chuculati
E consumo modera di chuculati ta asocia cu un riesgo significantemente menor di sufri fibrilacion auricular (FA), aritmia mas frecuente y riesgoso, segun un...
Conoce e 5 alimentonan cu lo kita bo cansancio
Despues di un dia largo di trabao, bo ta yega cansa. Pero tin biaha bo ta drumi cansa y bo ta lanta cansa. Conoce...
Flor di Trinitaria por salba bo bida
Lo mas probabel lo bo no tabata sa di esaki. Bugambilia, ademas cu e ta wordo identifica como Santa Rita Veranero of Trinitaria, di...
Algun bon conseho si bo ta sufri di sangramento abundante
Durante e periodo di menstruacion, e curpa di e hende muhe ta elimina e celnan di recubrimento di e matris atrabes di e fluho...
Conteo di sperma den hende hombernan occidental a baha
JERUSALEM, Israel - Den solamente 40 aña su concentracion a cay un 52%. Investigadornan ainda no sa kico ta debe na e cambio drastico...
Stress ta distrui djente
Actualmente ta hopi comun cu hendenan cu ta sufri di stress continuo pa e actividadnan diario encuanto e bida personal of laboral, causando un...

robotstxt: allowed

filter: keep


text:
Pagina 18
Diabierna Januari 04, 2013
SuCeso awe24.com
Damanan cu tabata den un pelea den publico a keda deteni
Ademas mester a presenta dilanti di huez comisario STA. CRUZ -- Diahuebs mainta a presenta dilanti di huez comisario algun dama cu a participa na un pelea den publico. Nan a ser deteni pa polis y diahuebs a presenta pa asina waak si nan detencion ta ser prolonga of no.
Huez comisario a prolonga detencion di sospechosonan cu kier a trafica droga pa Canada
STA. CRUZ -- Diahuebs mainta huez comisario a revisa e documentonan di e investigacion relaciona cu e intento di trafica droga pa Canada. E ospechosonan mes a ser deteni despues di a aborda e avion, caminda algun oficial di aduana a baha e sospechosonan for di e avion y a detene nan despues di a descubri droga den un bom falso di nan maleta. Despues di a revisa e documentonan e huz scomisario a dicidi di prolonga e detencion di e 5 sospechosonan.
Published on Jan 4, 2013
Published on Jan 4, 2013
Diabierna 4 Januari 2012


text:
ORANJESTAD - Durante tratamento di e Presupuesto di Ministerio di Finanzas y Organisacion pa 2017, Minister Bermudez a presenta e documento Visualisacion di Data di Presupuesto 2017.
Segun Mike Eman Den 2017 Lo Bin Mas Cobramento Di Belasting Y ABB
ORANJESTAD - Lider di MEP Evelyn Wever-Croes den conferencia di prensa di MEP a duna un relato di tratamento di presupuesto di finansas pa 2017.
Prome Minister Mike Eman paso pa paso a splica di Ciere Di Valero y esfuersonan haci pa e Reapertura cu awe ta riba mesa
ORANJESTAD - Prome Minister Eman a conta paso pa paso con e negociacionnan a bay cu Valero, despues cu na fin di 2009 su gobierno cu a caba di sinta a bin hay’e cu e situacion cu e refineria a punto di cera su portanan.
Ley y maneho di Integracion ta aplica den tur Proyecto Publico Of Priva
ORANJESTAD - Maneho di integracion tambe ta forma un parti importante den e rehabilitacion y reapertura di refineria na San Nicolas.
MEP Tin E Solucion Pa Problemanan Di Nos Pais
ORANJESTAD - Durante su discurso den cuadro di celebracion di 45 aña di partido MEP Lider di MEP Evelyn Wever-Croes a declara cu partido MEP ta den pleno preparacion pa campanja 2017.
MEP ta sostene Re-Apertura di Refineria pasobra e ta bon pa Aruba
ORANJESTAD - MEP a sostene e ley pa re-apertura di refineria. Lider di MEP Evelyn Wever-Croes a splica den su stem motivering.
MEP Ta Kere Den E Pilar Industrial Como Pilar Economico
Oranjestad - “Nos fraccion lo tuma un decision na bienestar di Aruba, na bienestar di e centenares di mama y tatanan cu lo bay haya trabou.


text:
Palm Beach – Diadomingo marduga pa mas o menos 4:30 un biaha mas den boca di pueblo parkeer plaats di Molen, ta den noticia.
Polis ta haya melding cu 6 tiro lo a wordo scucha na Molen y cu lo tin hende herida.
Na yegada polisnan ta wordo mustra unda e persona herida lo ta.
Entre algun auto ariba e parkeer plaats pariba nan ta haya un homber color scur ariba su barica drumi y no tawata mustra di ta señal di bida.
Ambulance tambe a presenta na sitio pero no por a haci mucho. Ambulance ta bandona e luga despues di algun rato.
Mes ora instancianan concerni a wordo notifica pa nan yega e luga.
Informacion cu nos a logra compila ta indica cu e homber aki henter anochi y mas trempan marduga lo a haye den varios problema na otro sitionan nocturno den Hot Zone mes. Un di e caso nan tawata caminda cu e lo a mishi cu dama, na un parti di su curpa.
Na Molen, posiblemente e lo sigui causa un of otro molester. Loke a sigui despues tawata cu un auto color scur ta pasa banda di dje caminda e tawata para y ta los varios tiro den su direccion, caminda un ta alcanse den cabes su pecho y lomba, causando asina su morto.
Ariba imagennan por wak cu e incidente a tuma luga entre dos auto cu tawata staciona, caminda a haye ariba su barica drumi.
Pa 5:30 Dr Texier ta constanta morto di e homber, cu te na e momennto nan ey no a ser indentifica, mirando cu polis no a logra haya nada di identificacion ariba dje.
Un caso sigur lamentabel y por bisa cu esaki ta bira di dos asesinanto ariba parkeer plaats di e establecimiento notorio aki, e prome tawata parti pabou.


text:
CIUDAD DE MEXICO, Mexico- Luis Manuel Gonzales, ta casi como cualkier baby di 10 luna. E ta cuminsa forma su prome palabranan y kier mishi cu tur cos. Pero un diferencia dramatico ta pone su vida na peliger. E ta pisa 28 kg y su tata ta gana solamente 200 dollar pa luna.
E caso di e baby aki, cu no ta pidi cuminda constantemente manera hopi ta pensa, ta forma parti di e universo di muchanan cu ta sufri di sobrepeso y diabetes infantil, cu Mexico ta encabesa. Pero e causa di su sobrepeso no ta conoci.
Su mayornan a habri un pagina di Facebook y un cuenta bancario pa ricibi donacion cu lo por yudanan financia e gastonan medico.
Un di e teorianan principal ta cu e lo por sufri di e Sindrome di Prader-Will, cu ta laga muchanan cu falta di indigestion, cual ta provoca retraso mental, “musculonan sin forsa, problemanan cardiaco y ta afecta e desaroyo di su organo sexual.
Fuente: https://www.infobae.com/


text:
Reces a caba diabierna pa Corte y tabatin sentencia di un caso, cual tabata e asesinato cometi riba El Capitan den Rancho. E dos acusadonan den e caso aki ta Noel J. y Gerard E., pa kende ambos Ministerio Publico a pidi 18 aña incondicional.
E hecho aki a tuma luga dia 24 di april, 2016, unda cu esun cu a perde su bida tabata e Colombiano yama El Capitan. Dos homber arma a yega eynan, a exigi placa y droga y ora cu el a lucha un di nan a tire mata. E dos persona deteni den e caso aki ta e acusadonan ariba menciona.
Diabierna mainta Hues a cuminsa pa duna sentencia prome den e caso di Noel J. Den bo caso, Hues a bise, mi ta declarabo liber di e acusacion pasobra no a keda convincentemente proba bo envolvimento den e caso aki.
Hues a señala cu Polisnan a interoga e testigo ocular 5 siman despues di e sucedido. Ademas den e confrontacion fotografico, a mustra e testigo un solo potret pa señala e sospechoso envolvi den e atraco fatal. Ley ta bisa, cu mester tin dos fuente y no tin otro declaracion pa apoya e testimonio di Spanner. Ademas, ta papia di un sospechoso cabey blond, y e acusado aki no tin cabey blond. Debi cu tin duda no por condena e acusado.
Den e caso di Gerard, si Corte a haya proba legalmente y convincentemente di su rol den e delito aki. Spanner a duna un declaracion detaye di su rol den e delito. El a duna informacion cu e Polisnan cu no tabata presente no por tabata sa di dje. Spanner a papia di un golpi cu e homber a haya na su cabes cu e cabo di e arma y autopsia a mustra cu berdad tin e sla aki. E testigo a reconoce e acusado aki y a señale cu descripcion como un di esnan responsabel. Banda di dje, tin e declaracion di Noel, kende a combersa cu Gerard ora cu nan tabata cera hunto. Sin sa di ki caso Polisnan tabata papiando, ora cu e interogue el a bisa loke cu Gerard a cont’e, esta cu el a tira un hende mata durante un atraco na Rancho. Esaki mientras cu Polisnan no a bay pa interogue riba e caso ey. E declaracion aki cu el a duna hunto cu mas informacion ta mescos cu loke Spanner a bisa.
Tambe pa Corte a keda proba cu e tabatin arma di candela den su poder. Hues a mustra riba e diferente potret- y mensahenan cu a haya riba un celular cu e tabata uza. E ta bisa cu nan no tabata di dje, pero e tabatin nan den su man.
Basa riba tur e puntonan aki, Corte ta haye culpabel di e delito di asesinato y posesion di arma di candela pa cual el a wordo condena na 15 aña di prizon.
E otro acusado ta parce cu no a realisa cu el a wordo declara liber, pero e tabata mas preocupa pa e hecho cu nan ta bay wanta e responsabel pa a basha bou riba Gerard kende awor tin cu sinta un castigo di 15 aña.
Tur e partidonan tin 2 siman di tempo pa apela e decision aki di Corte.
Un sospechoso di asesinato declara liber
Reces a caba diabierna pa Corte y tabatin sentencia di un caso, cual tabata e asesinato cometi riba El Capitan den Rancho. E dos acusadonan den e caso aki ta Noel J. y Gerard E., pa kende ambos Ministerio Publico a pidi 18 aña incondicional.


text:
Pronto Tur Sufrimento Lo Caba!
Imagina bo mes den un mundo liber di sufrimento—un mundo sin crimen, guera, maleza y desaster natural. Imagina bo mes ta lanta tur mainta sin tin cu preocupa cu discriminacion, opresion of insiguridad economico. E ta zona mucho bunita pa kere? Ta berdad cu no tin niun hende of organisacion humano cu por crea e condicionnan ey. Pero Dios a priminti di caba cu tur causa di sufrimento humano, incluso esnan cu nos a trata den e articulo anterior. Tuma nota di e siguiente promesanan cu Bijbel, e Palabra di Dios, ta trece dilanti:
UN GOBIERNO HUSTO LO TA NA MANDO
“E Dios di cielo lo lanta un reino cu nunca lo no wordo destrui, y e reino ey lo no pasa pa ningun otro pueblo; e lo garna y pone un fin na tur e reinonan aki, ma e mes lo dura pa semper.”—Daniel 2:44.
E Reino di Dios ta un gobierno celestial. Hesucristo, esun scogi pa goberna, lo reemplasa gobierno humano y lo percura pa e boluntad di Dios tuma luga no solamente den cielo, sino tambe riba tera. (Mateo 6:9, 10) E gobierno aki lo no ser reemplasa pa ningun gobierno humano pasobra e ta “e Reino eterno di nos Señor y Salbador Hesucristo.” Esey ta garantisa paz duradero.—2 Pedro 1:11.
LO NO TIN RELIGION FALSO MAS
“Satanas mes ta sigui disfrasa su mes na un angel di luz. Pesey, no ta nada extraordinario cu su sirbidornan tambe ta sigui disfrasa nan mes na sirbidor di husticia. Ma nan fin lo ta conforme nan obranan.”—2 Corintionan 11:14, 15.
E Reino di Dios lo expone religion falso como un obra di Satanas y lo elimina esaki for di tera. Esey lo pone fin tambe na prehuicio religioso y dramamento di sanger. Asina, tur hende cu ta stima e “Dios bibo y berdadero” por ador’e den “un fe” y “cu spirito y cu berdad.” E resultado lo ta berdadero paz y union!—1 Tesalonicensenan 1:9; Efesionan 4:5; Juan 4:23.
HENDE LO NO TA IMPERFECTO MAS
“Dios mes lo ta hunto cu nan. Y lo e seca tur lagrima for di nan wowo, y lo no tin morto mas; ni tristeza ni sclamacion ni dolor lo no tin mas. E cosnan cu tabata pasa antes no t’ey mas.”—Revelacion 21:3, 4.
Jehova Dios lo haci esaki posibel pa medio di su Yiu, Hesus, kende a duna su bida pa henter humanidad. (Juan 3:16) Bou di e guia di Hesus, hende lo bira perfecto. Nan lo no sufri mas pasobra “Dios mes lo ta hunto cu nan” y lo e kita “tur lagrima for di nan wowo.” Pronto imperfeccion humano y sufrimento lo pasa pa olvido; “e hustonan lo hereda e tera, y lo biba den dje pa semper.”—Salmo 37:29.
LO NO TIN SPIRITO MALBADO MAS
“[Hesucristo] a gara e dragon, e colebra original, cu ta Diabel y Satanas, y a mar’e pa 1.000 aña. Y el a bent’e den e abismo, ser’e aden y pone un seyo ariba, di manera cu e no por a gaña e nacionnan mas.”—Revelacion 20:2, 3.
Tur influencia satanico lo disparce ora Cristo mara Satanas y e demoñonan y tira nan den “e abismo”, un condicion di inactividad completo. Nan lo no por influencia hende mas. Bida den un mundo liber di e influencia di Satanas y di e spiritonan malbado lo ta un gran alivio!
“E ULTIMO DIANAN” LO YEGA NA NAN FIN
“E ultimo dianan” lo culmina den loke Hesus a yama e “tribulacion grandi.” El a bisa: “E tempo ey lo tin un tribulacion grandi manera no a yega di sosode nunca, for di principio di mundo te awor, y cu lo no sosode nunca mas tampoco.”—Mateo 24:21.
E tribulacion lo ta algo grandi den sentido cu algun calamidad nunca bisto lo tuma luga. Nan lo culmina den “e guera cu lo tuma luga riba e gran dia di Dios, e Todopoderoso”, mihor conoci como “Armagedon.”—Revelacion 16:14, 16, nota na pia di pagina.
Hende cu ta stima husticia ta anhela pa e mundo malbado aki yega na su fin. Laga nos wak algun di e bendicionnan cu nan lo haya bou di e Reino di Dios.
DIOS TIN MAS COS NA CAMINDA!
“Un multitud grandi” lo sobrevivi pa drenta un mundo nobo pacifico: E Palabra di Dios ta indica cu “un multitud grandi” di hende, cu lo ta incontabel, lo “sobrevivi e tribulacion grandi” y drenta den un mundo nobo caminda husticia lo reina. (Revelacion 7:9, 10, 14; 2 Pedro 3:13) Nan ta reconoce cu nan salbacion ta bin di Hesucristo, “e Lamchi di Dios cu ta kita pica di mundo.”—Juan 1:29.
Dios su programa di educacion lo trece hopi bendicion: Den e mundo nobo, ‘tera lo ta yen di e conocemento di Jehova.’ (Isaias 11:9) E educacion aki di parti di Dios lo siña nos pa biba na paz y harmonia cu hende y tambe cu naturaleza. Dios ta priminti: “Ami ta SEÑOR bo Dios, kende ta siña bo, pa bo prospera, kende ta guia bo den e caminda cu bo mester cana.”—Isaias 48:17.
Nos sernan keri lo lanta for di morto: Tempo Hesus tabata riba tera, el a lanta su amigo Lazaro for di morto. (Juan 11:1, 5, 38-44) Cu esey el a duna un prueba chikito di loke lo e haci riba un escala mucho mas grandi como rey di e Reino di Dios.—Juan 5:28, 29.
Paz y husticia lo reina pa semper: Bou di mando di Cristo, maldad lo pasa pa historia. Con nos por sa esey? Pasobra Hesus por lesa curason di hende, y lo e uza e capacidad ey pa distingui hende husto for di esnan malbado. Lo e no permiti ningun hende cu no kier cambia su mal proceder biba den Dios su mundo nobo.—Salmo 37:9, 10; Isaias 11:3, 4; 65:20; Mateo 9:4.
Loke nos a considera aki ta djis algun di e hopi profecianan di Bijbel cu ta tira luz riba e futuro briyante cu nos tin nos dilanti. Ora e Reino di Dios ta goberna riba tera, pa semper lo tin “paz abundante.” (Salmo 37:11, 29) Tur loke ta causa dolor y sufrimento pa humanidad aworaki lo disparce. Nos por ta sigur di esey pasobra Dios a duna nos su palabra: “Tende! Mi ta traha tur cos nobo ... E palabranan aki ta digno di confianza y berdad.”—Revelacion 21:5.


text:
Debate debilita cu ausencia di AVP
E noticia di ultimo ora cu e partido den gobernacion no lo a participa na e debate teni ayera nochi sigur tabatin consecuencia pa e caracter di e evento. Un cantidad grandi di partido cu ta comparti nan desacuerdo hiba den dos periodo di gobernacion pa e partido aki, no ta suficiente base pa por tin un bon debate. Ta indispensabel pa por tin ambos punto di bista presente, tanto esun cu ta defende maneho di gobierno, como esunnan cu ta opone esaki. Cu personalmente nos por ta pro o contra e maneho hiba, esey ta otro asunto. Sin esaki, e gama di opcion pa esunnan presente o cu ta sigui e debate di otro forma, no ta completo.
Pa loke ta e motibonan pa no participa, e partido a duna su opinion caba. Nan tabata desea di manda un otro persona, loke a primera bista ta parce nan bon derecho. Nan lo mester sa ta ken ta defende nan partido bon. Di otro banda, e organisacion di e evento tambe tin rason ora nan defende e posicion cu di inicio nan a pone como condicion cu nan ta desea di tin e lider di partido den e debate. Tur a bay di acuerdo y no tin motibo awor pa desvia di esey. Tin sin embargo un consideracion extra y esey ta cu e partido en cuestion ta esun cu a carga responsabilidad gubernamental pa dos periodo di gobernacion sigui, y ta importante pa por tin nan punto di bista na mesa, vocifera pa esun cu a duna e gabinete su nomber. Si acaso pa un of otro motibo e lo no tabata por ta presente, lo tabata logico pa manda e ministro cu ta alabes vice minister presidente den actual gobierno. Manda un persona totalmente nobo riba e firmamento politico ta un paso bastante straño. E hecho cu e audiencia pa gran mayoria ta consisti di hende hoben, ‘millenials’, no ta cambia e temanan tanto, pasobra mescos cu tur otro hende, hobennan tambe kier tende opinion acerta riba tur tema prioritario. Por ta cu e angulo for di cual ta observa un asunto o problema por ta diferente, pero ta inimaginabel cu ta bay tin un debate cu no ta encera financia publico, enseñansa, salubridad publico, bon gobernacion, etc. Di e banda aki por tin comprension pa e organisadonan cu nan ta desea di garantisa calidad di nan evento.
Ta keda pa semper un pregunta, sin embargo, kico lo a sucede si e partido berde tabatin un nobato politico pa representa nan den e debate aki. Mirando e experiencia acumula na e banda di oposicion, y un nobato cu no ta tanto na altura di e detayenan di e experiencia gubernamental di ocho aña, e debate por a converti den un desastre pa e partido den gobierno. Esey ta trece tambe e duda cu ne, con serio e partido ta den laga su representacion den man di un peso pluma, pa bon orador cu e por ta. Y mas ainda, pasobra e lider di partido mes como bon orador, den e ultimo dos debatenan grandi cu tabatin, esun di KvK/ATIA na 2013 y esun di KvK e aña aki, no por a garantisa un exito. Na 2013 e mal actuacion di e lider a keda sin consecuencia pa motibo di un campaña convincente riba otro aspecto, cu a hiba na e victoria historico di e eleccion ey. Awor, cuatro aña despues, nos ta papiando otro coyuntura, unda e critica general riba maneho gubernamental ta hopi mas severo, y e conflictonan interno cu a conduci na salida di varios politico di peso for di e partido aki, ta indica un escenario diferente. Den e prome debate di Camara di Comercio luna pasa, medionan di comunicacion pa mayoria tabata di opinion cu e lider di partido berde no a luci cu un presentacion impactante. Nos por ta di acuerdo cu esey, aunke nos no a mira actuacion asina briyante di e opositornan tampoco. En general nos por constata cu falta hopi dominio di tema cerca e politiconan, loke ta causa hopi discusion cu ta keda pega den observacionnan superficial, cu no ta yega na e curason di e asunto. Asina cos no a bay bon pa nos Prome Ministro, pero e daño a keda limita pasobra e contrincantenan tampoco tabata tremendo.
Awor, e cambio repentino pa propone un otro persona, cu no ta pertenece na e nucleo di lider consagra, ta un intento pa purba kita atencion for di e lider cu no kier bay un siguiente debate? Y si a logra esaki mes, kico por ta e beneficio pa e partido berde den e situacion actual. E pregunta ta kico pa haci den e situacion cu a surgi awor. Bay keha den medionan di comunicacion cu e partido a ser trata di manera inhusto? Esey lo ta e colmo. Un partido cu ta den gobierno, cu ta dispone (sin hustificacion) di tur e bentahanan gubernamental cu esey ta trece cu ne (acceso na placa y personal di gobierno), ta bay keha di ‘boycot’? Ban spera cu esey no sucede, pasobra esey si ta mundo riba su cabes.


text:
Partido MEP tin dos aña caba ta trahando riba un proyecto di ley pa haci e repago di e fiansa di estudio deducible di belasting. Gobierno nunca tabatin un incentivo real pa trece nos studiantenan bek despues cu nan termina nan estudio den exterior.
Gobierno di Mike Eman a bin cu un descuento di 30 prociento rib’e fiansa si esaki wordo paga den un solo pago, locual Partido MEP no ta haya ta logico considerando cu studiantenan ta keda cu un debe di mas di 100 mil florin y no tin e placa pa paga nan fiansa den un solo pago. Si nan tabatin e cen aki lo nan no a recuri na fiansa mes. E idea aki cu AVP a bin cu ne no a surti ningun efecto, segun lider di MEP.
“Dos aña pasa, nos a bin cu e proyecto di ley pa haci e re-pago di fiansa di estudio completamente deducible di belasting. E proceso aki a tranka cierto momento pa motibo di consehonan cu nos a ricibi y cu mester a tene cuenta cu nan. Den nos proyecto di ley nos tabata falta un paragraf di e consecuencianan financiero cu e cambio lo causa.
Ta lamentable cu despues di intentonan, nos no a haya e cooperacion necesario for di Gobierno p’asina traha rib’e paragraf rekeri p’asina evita cu atrobe un ley di nos bay para den un lachi di Parlamento, sra. Wever-Croes ta splica.
“Sinembargo, un biaha mas ta keda confirma cu Partido MEP ta gobernando for di oposicion y esaki ta un bon noticia. Gobierno recientemente a entrega un proyecto di ley na Parlamento identico na esun cu nos a traha p’asina haci tur e re-pagonan di fiansa di estudio deducible. Cu practicamente mesun principionan cu loke nos a bin ta anunciando durante dos aña. Sinembargo, tin un diferencia entre e proyecto di ley di Gobierno y esun cu Partido MEP a propone”, sra. Wever-Croes ta mustra.
FIANSA PA ESTUDIO SIN INTERES
“MEP no solamente a propone pa haci e re-pago deducible. Esaki sigur lo yuda pa nos studiantenan bin bek. Pero nos a bay un paso mas leu cu Gobierno ainda no a tuma.
Esaki ta pa duna e studiantenan un fiansa pa estudio sin cobra interes, “Studievrij lenen”, locual na Hulanda ya caba ta asina.
Na Aruba p. e. na IPA, un studiante lo no paga interes. Esaki ta locual nos kier pa bira aplicabel na tur fiansa di estudio, considerando cu esaki lo trece alivio grandi pa tur studiante. Esaki lo motiva studiantenan cu ta bay studia den exterior bin bek y aplica loke nan a bay siña p’e”, segun lider di MEP.
Sra. Wever-Croes ta termina bisando, “Nos ta contento y e pueblo di Aruba mester wordo felicita cu e ley aki a yega Parlamento aunke cu ainda no tin fecha pa e wordo trata.
No tin motibo pa tarda pa esaki pasa. Nos di Partido MEP ta ansioso wardando e reunion aki wordo yama p’asina durante e tratamento di e ley nos bin cu e extra paso p’asina nos yega na un “studievrij lening” pa e hobennan sigui studia cu un prestamo sin tin mester paga interes tambe”.


text:
“Por a tuma nota cu trahadornan di Serlimar a bay demostra dilanti Bestuurskantoor.
No sa si ta politicamente, pasobra e motibo cu a bay dilanti Bestuurskantoor no ta afecta e trahadornan nan trabao den ningun sentido”, segun Parlamentario Clarisca Velasquez.
“Si e trahadornan ta preocupa cu Serlimar ta bay perde placa e ora nan mester ta preocupa tambe cu no ta pueblo completo ta pagando pa piki sushi na cas y no laga sindicatonan instiga pueblo pa no paga pa piki sushi. Y tampoco laga politiconan di oposicion instiga pueblo pa no paga pa piki sushi.
E trahadornan por ta sigur cu nan trabao ta sigura. Cu tur desicion ta tuma lugar den consulta cu Gobierno y gerencia di Serlimar. Cu Gobierno lo garantisa entrada pa e compania si e compania mes no logra esaki y cu tur e puntonan aki menciona lo wordo ancra den conseho di Minister di diamars mainta”, e Parlamentario a mustra.
“Gobierno ta buscando e solucion pa e dump existente na Parkietenbos y nos ta spera cu tur hende por coopera pa esaki. Nos sa cu ela bira hopi molester pa e habitantenan di vecindario y mester bin un solucion pronto. Y esaki Gobierno ta trahando riba dj’e.
Trahadornan di Serlimar por ta sigur cu nan trabao ta sigura y no laga politica infiltra den esaki pa daña cos, pasobra no tin ningun motibo pa preocupa te hasta pa pone trabao abou”, Parlamentario Velasquez a declara.


text:
Djasabra 13 di yanuari STINAPA ta organisá e promé sambuyamentu pa aña nobo na Coco’s/ Sunset Beach di 10or am pa 12or di mèrdia. Lo tin e oportunidat pa hende lokal kumpra e “dive tag” di 2018 tambe.
E dive tag di 2017 ta valido te 15 di yanuari 2018. Pa e motibu ei dia 13 di yanuari STINAPA ta organisá un sambuyamentu di aña nobo na Sunset/ Coco’s Beach, entrada banda di Den Laman. Aki lo bende e “dive tag” di 2018, spesialmente organisá pa habitantenan di nos isla. STINAPA lo t’einan for di 10:00or am te 12:00or di mèrdia pa hasi e “dive orientation” i e “check-out dive”.
Bin prepará ku bo $25 (porfabor sèn nèt), bo ekipo di buseo, bo sertifikado di buseo i tambe bo sedula. Mientras bo ta hasiendo bo check-out dive, podisé bo por saka algu di sushi for di den laman mes ora! Lo bai tin saku di nèt desponibel.


text:
Green Education Symposium di Green Education Project di Biblioteca Nacional Aruba recientemente a gana e prestigioso “The Acurilean Flamboyan Award” for Research and Creativity in the Information and Knowledge Field di ACURIL (Association of Caribbean University, Research and Institutional Libraries) durante e di 47 Conferencia di ACURIL cu a tuma lugar den Condado Plaza Hilton na San Juan, Puerto Rico for di 4 pa 8 di juni, 2017.
Esaki t’e di dos premio internacional di ACURIL pa Green Education di Biblioteca Nacional Aruba!
E prome reconocimento internacional di ACURIL “The Albertina Pérez de Rosa Information Units Alliances and Collaborative Projects in the Caribbean, Puerto Rico, ACURIL 2013 Award” pa Green Education a wordo otorga na aña 2013 den InterContinental San Juan na San Juan, Puerto Rico.
Coordinador di Green Education Symposium Aruba 2012-2017 di Green Education Project di Biblioteca Nacional Aruba y Information Specialist di Biblioteca Nacional Aruba sr. Ronny R. Alders a ricibi e prestigioso “The Acurilean Flamboyan Award” den nomber di Directora sra. Astrid Britten di Biblioteca Nacional Aruba y Biblioteca Nacional Aruba durante e “Red Carpet Evening Closing Ceremony, Awards and Banquet” cual a tuma lugar diahuebs 8 di juni, 2017 den Condado Plaza Hilton.
Den su speech di agradecimento e anochi ey, sr. Ronny R. Alders a dedica e prestigioso “The Acurilean Flamboyan Award” na Directora sra. Astrid Britten di Biblioteca Nacional Aruba y e empleadonan di Biblioteca Nacional Aruba, tur e stakeholdernan di Green Education: SETAR Aruba N.V., Utilities Aruba N.V., Departamento di Agricultura, Cria y Pesca (Santa Rosa), Green’s’Cool , Gobierno di Aruba, Elmar Aruba N.V., WEB Aruba N.V., Stichting Festas, Bureau Innovatie, IBiSA, e studiante- y maestronan di e scolnan primario di Aruba/scolnan secundario di Aruba /educacion avansa di Aruba, e comision di Green Education Symposium Aruba 2012-2017, e oradornan invita pa Green Education for di Aruba, Merca, Hulanda, Corsou, Haiti y Guyana y na henter e pueblo di Aruba!
E proximo conferencia di ACURIL lo tuma lugar otro aña na Santo Domingo, Republica Dominicana.


text:
Irene Heim cu bunita presentacion na scol
Den cuadro di e festival di buki pa mucha di Biblioteca Nacional Aruba, Irene Heim a bishita scol basico henter e siman cu a pasa. Irene ta un escritor di buki pa mucha for di Hulanda. Irene ta skirbi buki pa stimula mucha pa enfrenta problemanan emocional y e ta duna sugerencia con pa haci esaki.
Irene ta kere cu cada mucha por tin e forsa y confiansa propio pa deal cu diferente situacion dificil, sea na cas of na scol. E ta yama su storianan ‘Powerverhalen’. Su bukinan ta keda publica na Kluitman Uitgeverij, un cas editorial bon conoci na Hulanda. Irene Heim a bishita scolnan Maria Goretti, Pastoor Kranwinkel, Colegio Cristo Rey, Sagrado Curason, Colegio Laura Wernet-Paskel, de Schakel, Washington, Prinses Amalia, Reina Beatrix, San Hose y International School
Riba potret: Un impresion di Irene Heim su presentacion den klas.


text:
Mantelzorg ta encera e cuido a base boluntario dor di un persona na un miembro di famia of otro sernan keri. Esaki por t’e cuido di un anciano of di un persona cu un malesa cronico of terminal of di un persona cu limitacion. Mantelzorg ta sosode ora cu no tin un centro apropia pa tuma e cuido di e ser keri over, ora no tin lugar disponibel den un centro of ora no tin e medionan financiero pa por busca un cuido profesional, segun Eromil Bakmeyer.
Mantelzorg pa anciano
Na Aruba e mantelzorg pa aciano ta hopi comun. Un partner ta cuida e otro partner bieu, un yiu of nieto ta cuida su mayor of abuelo, un bisiña ta yuda un anciano cu ta biba su so y cu no tin famia. Esaki ta wordo haci for di un sentimento di amor, humanidad of necesidad.
Cualkier cu e motibo por ta, e cargo p’e mantelverzorger ta uno hopi pisa y uno cu nos no ta pone e debido atencion ariba dj’e na Aruba, Bakmeyer ta splica.
Cargo pisa pa esun cu ta cuida
Un hende cu ta cuida structuralmente un otro persona ta hay’e confronta cu un cargo pisa: e responsabilidad grandi p’e salud y bienestar di e persona cu e ta cuida (mientras e mes no tin un educacion medico), e peso financiero cu ta bin hopi biaha cu cuida un hende, e peso emocional di ta bezig henter ora cu un otro hende (hopi biaha a costo di bo mesun bienestar) y e peso fisico cu hopi biaha ta grandi pasobra mester hisa, carga of yuda un hende cu no por yuda su mes.
Pa no papia mes di e peso cu ta bin ora e mantelverzorger tin su mesun famia y trabao pa “take care” di dje, aparte di cuida pa un ser keri, Bakmeyer ta mustra.
E mantelverzorger mes mester ayudo
Na Aruba nos tin masha tiki atencion pa e mantelverzorger, nos no ta sostene e mantelverzorger den su trabao boluntario y tampoco nos ta ripara ora esaki ta bira dimas pa e persona.
E mantelverzorger por haya un “burnout”, bira depresivo, haya kehonan fisico y emocional. Esaki por conduci tambe na cu e mantelverzorger, cu a cuminsa porta e trabao boluntario cu hopi amor, ta end op ta resenti e persona cu e ta cuida. Esaki por hasta hiba e mantelverzorger pa comete abuso verbal, emocional y fisico contra e persona cu e ta cuida.
P’esey nos mester percura pa tin un infrastructura adecua cu ta sostene e mantelverzorger den su trabao, p. e. cu guia medico of por medio di un consulent specialisa den mantelzorg, cu praatgroepen di mantelverzorgers caminda por intercambia experiencianan y duna otro tips y sosten, cu enfermero specialisa cu por reemplasa e mantelverzorger ora esaki mester un break of ta malo of kier bay cu vakantie y asina por nombra hopi mas manera cu por sostene un mantelverzorger, Bakmeyer ta remarca.
Mantelzorg ta un deber?
Den mi articulo anterior tocante vergrijzing na Aruba, mi a indica cu den e añanan cu ta bin nos poblacion di anciano lo crece grandemente. Si nos no zorg pa tin e infrastructura adecua cu suficiente centro di cuido pa anciano y suficiente personal cualifica pa duna cuido, nos lo wak e fenomeno di mantelzorg crece tambe grandemente. Caminda antes porta mantelzorg ta wordo haci mas a base boluntario, e lo bira un deber. Pa evita esaki nos mester actua awor.
Cu bo sosten, mi lo traha pa implementa e parti reglamentario y di infrastructura pa nos por tin aki na Aruba mas centronan di cuido pa anciano y tambe pa nos por duna mas sosten profesional na esnan cu lo keda eherce e trabao boluntario di mantelzorger pa un of otro motibo.
Un voto pa mi lo ta uno tambe pa mehora e calidad di cuido pa un miho calidad di bida pa nos grandinan, Bakmeyer ta conclui.


text:
SMAC TA START SU TEMPORADA CU HOPI ANIMO Y POSITIVISMOSMAC ta desea e pueblo di Aruba un Bon Aña 2018 yen di dicha y prosperidad. Despues di dianan festivo, Carnaval 64 ta start cu e prome evento pa e aña aki.
Diaranson 3 di januari 2018 lo tin e tiramento di lot pa e parada di Flambeu miho conoci como “Fakkel” cual lo tuma luga diasabra 6 di januari 2018 pa 8’or di anochi.
Carnaval 64 ta patronisa pa nos compania nacional SETAR, y pa e motibo aki e tiramento di lot lo tuma luga na Setar Store (X Cable Store ) pa 3’or di atardi.
Alabes SMAC ta invita e pueblo di Aruba pa pasa inscribi ainda serca e gruponan pa asina nos engrandece nos Carnaval.
E ruta di “Fakkel” lo ta e aña aki di Aruba Entertainment Center pa Vondelaan, L.G. Smith Blvd y caba na X – D.O.W.
Carnaval 64 e aña aki ta cortico y lo pasa den un rato. P’esey SMAC ta invita pueblo di Aruba pa gos’e cada rato.
Bon aña 2018 y Felis Carnaval.
SMAC TA START SU TEMPORADA CU HOPI ANIMO Y POSITIVISMO
SMAC TA START SU TEMPORADA CU HOPI ANIMO Y POSITIVISMOSMAC ta desea e pueblo di Aruba un Bon Aña 2018 yen di dicha y prosperidad. Despues di dianan festivo, Carnaval 64 ta start cu e prome evento pa e aña aki.


text:
Ya pa di 2 aña consecutivo Aruba lo ta e anfitrion pa e ITF Beach Tennis Panamerican Championship. E competencia aki, cu ta wordo organisa pa ITF cual te federacion international di tennis desde 2013, tin e aña aki un record di 11 pais compara cu e aña anterior caminda tbt tin 8 pais. Esnan cu a confirma nan participacion ta Argentina, Bolivia, Brazil, Chili, Colombia, Ecuador, Puerto Rico, Venezuela, USA, Aruba y pa prome biaha den historia di e weganan aki, Bonaire lo ta participando
Aña pasa, e team di Brazil a bai cu basicamente tur premio caminda, Diogo Carneiro y Ralff Abreu a gana den doubles men, den doubles female Rafaella Miller y Joanna Cortez tambe di Brazil a bai cu e titulo maximo y den mix Joanna Cortez y Vini Font tambe ta brazil a keda na prome lugar. E aña aki, cu participacion di mas pais, lo ta hpi interesante pa wak si Brazil lo logra mantene nan titulo nan
Aruba como e anfitrion tin un ventaha riba tur e otro paisnan participante. Tur pais por participa cu 2 team den e 3 categoria nan, pero Aruba den e caso aki por tin 3 team. Y claro ta hasi uso di esaki.
Awe nos Beach Tennis Aruba, cual ta e federacion local pa e deporte aki, kier a introduci na e pueblo di Aruba nos seleccion femenina:
Team Aruba 1: Marieke Buuts (62) & Maud Celaire (62)
Team Aruba 2: Anne Hoogendam (55) & Dominique Hopman (198)
Team Aruba 3: Kaman Hui (191) & Lella Arends (315)
Nos seleccion nacional sigur ta bain ta train desde comienso di aña.
Esei ta bisa cu nan ta bon prepara pa duna nan maximo den e bataya pa asina logra subi podium pa nos isla di Aruba den e deporte di Beach Tennis. Un deporte cu ta keda krese, ta trese sigur un 300 hende hunto tur siman. E palabra den esnan cu ta practica e deporte aki ta: nos no ta simplemente un persona practicando un deporte, sino nos a bira un famia una bes nos a cuminsa pratica e deporte di Beach Tennis
E Panamerican Championship ta cuminsa diahuebs awo, dia 9 november, na Tropicana Beach Tennis Club, cu a e aperture oficial. E prome weganan lo start dibierna mainta 9or. Nos ta invita tur hungador di Beach Tennis como tambe e pueblo deportista di Aruba pa pasa apoya nos ekipo local como tambe e bishitante nan durante e torneo aki


text:
Diabierna un delegacion di tennis a sali pa Republica Dominicana unda nan lo competi den e World Junior Tennis Compitition, un competencia cu ta cay bou auspicio di COTECC y ITF. Federacion Arubano di Tennis, ALTB ta manda e biaha aki cu un seleccion femenino y masculino. Aruba su seleccion femenino U14
Day: February 3, 2017
Rocly Kelly y su grupo 7 a subi caya atrobe
Claridad y seguridad a yega na Tanki Leendert cu Luz den Bario
Criminalidad ta e preocupacion di tur hende na Aruba
Dia Mundial contra Cancer
Presidente di Parlamento: E ley di Ombudsman lo hisa efiencia di departamentonan cu ta duna servicio/ayudo na cuidadanonan
Chiara Petrocchi a gana Medaya di Plata na Open USA
Presidente di Parlamento: E ley di ombudsman lo hisa efiencia di departamentonan cu ta duna servicio/ayudo na cuidadanonan
Como cu Gobierno no a cumpli cu nan deadline, Aduana, seccion Aeropuerto, a bolbe pone trabao abao
Diamars ultimo, Aduana section Aeropuerto a manifesta nan desaprobacion pa loke cu gerencia di Aeropuerto ta hacienda cu beneplacito di Director di Aduana, Ricky Croes. E accion aki a ser sosteni pa SADA, cu ultimamente no tin bon palabra pa nan Director, kende aparentemente no kier scucha. Despues cu Minister di
E fenomeno di atraco na cas ta sigui crece: Dama ta bira victima di atraco arma na Montaña
Diabierna, den oranan trempan di mainta, un dama saliendo for di su apartamento na Montaña a keda sorprendi pa tres homber arma. E hombernan a bay cu e dama paden y exigi placa y otro articulonan di balor. Nan a logra horta placa, joyas y algun articulo mas. Un di e hombernan


text:
Directie Volksgezondheid a celebra 100 aña di existencia diabierna, cuminsando mainta trempan cu un santo sacrificio di misa na Dakota. Empleadonan y ex empleadonan a yega hunto na Misa Fatima pa gradici pa e 100 añanan di existencia. Minister di Salud Publico, Cuido di Nos Grandinan y Deporte, dr. Carlos “Alex”
Day: June 18, 2017
Rib’e topico di adictonan, Minister Dowers a reuni cu’n grupo di misioneronan
Arubaanse Voetbal Bond cuosten y colaboracion di CONCACAF a regala bombionan di 200M-Lux pa ilumina veld di Sport Boys
Politico hopi popular na Bonaire, Clark Abraham a keda deteni diasabra anochi
Brazil Taekwondo a reuni tocante e biahe pa Korea
Diahuebs ultimo Brazil Taekwondo Stichting tabatin reunion tocante di e biahe pa Korea, mirando cu ta falta solamente 1 siman mas p’e team di “Train Hard Fight Smart” biaha pa Korea. E team di 6 atleta awor a bira 4 dor di situacionnan for di alcance di Brazil Taekwondo. BTS a
POR lo bin cu programa na scolnan y espacio publico pa conscientisa riba medio ambiente
Pa loke ta Naturalesa y Medio ambiente cu tambe ta un preocupacion grandi den comunidad, Pueblo Orguyoso y Respeta (POR) ta indica den su “Plan di Accion” cu lo traha riba diferente aspecto. Pa loke ta legislacion y maneho, lo reforsa y amplia ley pa proteccion di naturalesa (“Natuurbeschermingsverordening”). Finalisa, aproba
Muchanan hisando fli a laga varios bario sin coriente
Andin Bikker: Minister di Husticia Dowers ta na soño y no kier acepta realidad
Salubridad ta bon danki n’e 100 añanan di existencia di Salubridad Publico na Aruba
Otmar Oduber: Tur mucha na Aruba merece oportunidad igual pa ricibi educacion di calidad halto
Diasabra mainta na Hilton Aruba Caribbean Resort & Casino a tuma luga e “Teachers Appreciation Conference” unda cu MGM Source a presenta resultadonan sumamente interesante di e estudio cu a wordo haci cerca maestronan y alumnonan na Aruba. Sr. Larry Bell cu ta un di e miho “motivational speakers” cu tin


text:
SIÑA BO YIUNAN
Kico Nos Por Siña for di e Caso di un Criminal?
Riba e plachi nos ta mira Hesus papiando cu un criminal. E criminal tin duele di e cosnan malo cu el a haci y e ta pidi Hesus: “Corda riba mi ora bo drenta bo Reino.” Bo sa kico Hesus ta respond’e?— * Hesus ta primintie: “Di berdad mi ta bisa bo awe: Lo bo ta cu mi den Paradijs.”
Con bo ta kere cu e Paradijs ey lo ta?— Pa haci sigur cu loke nos ta kere ta corecto, laga nos papia tocante e Paradijs cu Dios a traha pa e prome homber y muher: Adam cu Eva. Ta na unda e Paradijs ey tabata? Den cielo, of riba tera?—
E contesta corecto ta riba tera. Pues, ora Hesus a bisa cu e criminal lo ta “den Paradijs”, e tabata kiermen cu lo e bay biba den Paradijs aki riba tera. Con e Paradijs ey lo ta?— Ban wak.
Despues cu Jehova Dios a crea e prome pareha, Adam cu Eva, Bijbel ta bisa cu el a pone nan den un paradijs aki riba tera. Dios a yama e luga ey, ‘hofi di Eden.’ Bo por imagina con bunita e “hofi” ey lo tabata?— Nos por tin sigur cu e tabata un luga masha bunita y agradabel pa biba. Ningun di nos no a yega di mira un luga asina bunita.
Kico abo ta pensa? Hesus lo ta aki riba tera hunto cu e criminal?— No, Hesus lo ta den cielo como Rey y lo goberna e tera. Pesey, ora Hesus a bisa e criminal cu lo e ta cu ne, Hesus tabata kiermen cu lo e lant’e for di morto y percura pa e ta bon cuida den Paradijs riba tera. Pero dicon Hesus lo laga un hende cu tabata un criminal biba den Paradijs?— Laga nos papia un rato riba esaki.
Ta berdad cu e criminal aki a haci cos masha malo mes. Pero tin miyones di hende cu a yega di biba riba tera cu tambe a haci cos malo. Mayoria di nan a haci malo pasobra ningun hende no a siña nan conoce Jehova ni con e kier pa nan biba.
Ta pesey hopi di nan, incluso e criminal cu Hesus a papia cu ne, lo haya resureccion pa biba den Paradijs aki riba tera. Nan lo siña kico ta Dios su boluntad. E ora ey nan lo por demostra cu nan ta stima Jehova.
Bo sa con nan por demostra esey?— Wel, door di obedece Dios. Esta dushi lo ta pa biba den Paradijs hunto cu hende cu ta stima Jehova y stima otro hende!
Lesa e textonan aki
Lucas 23:32-43
Genesis 2:7-9
Revelacion 21:3-5
^ par. 3 Si bo ta lesa pa mucha, e strepi ta indicacion pa stop y laga nan contesta.


text:
Conta cuenta cerca nos grandinan
Na april Biblioteca Nacional Aruba a cuminsa cu su proyecto anual di contamento di storia na Cas di Anciano. E proyecto tin duracion di tres luna. 3 contador y autor cu ta riba programa e aña aki ta sra. Gwendy Sneek, sra. Amaryllis Velazquez y sr. Gerry Franca. Hunto cu un team di biblioteca nan ta bishita diferente Cas di Anciano.
Di e manera aki biblioteca kier contribui na tene actividadnan alegre pa nos grandinan cu ta biba na e diferente Cas pa Anciano manera e.o. Paviljoen San Pedro, Huize Maris Stella Savaneta, SABA San Nicolas y Cas Marie Savaneta. Durante e periodo aki cada cas ta haya bishita di tres diferente contado, cada luna uno.
Otro parti di e programa ta canto y musica di e Grupo musical Zjilea dirigi pa Chencho Kelly. E proyecto ‘Conta Cuenta Na Casnan di Anciano 2015’ ta bou di encargo di dos bibliotecaria y Quota Club ta sostene e proyecto pa medio di un contribucion financiero. Meta ta pa stimula lesamento y contamento di storia y traspaso di cuenta.
Sra. Gwendy Sneek ta conta storia y skirbi poesia y ta pintor, el a publica ‘Meimei shelo y tera na 2007. Sra. Gwendy Sneek a contribui mas biaha na e proyecto aki. E ta conta un cuenta for di coleccion di Hubert Booi (dfm) y poesia for di e antologia di Aruba, 'Cosecha Arubiano'. Sra. Amaryllis Velazquez ta ex-docente Spaño y ta participa pa di dos biaha como contador di storia. Gerald D. Franca a publica dos buki pa mucha na Papiamento, ‘’ Carlito y e tapadera’ y ‘Carlito ta bay keiro’. Tur dos ta na benta na libreria local. Gerald Franca ta skirbi storia pa adulto tambe y ta skirbi poesia.
Esaki ta e di nuebe edicion di e proyecto Conta cuenta cerca nos grandinan di Biblioteca Nacional Aruba.


text:
Diaranson dia 30 di september tabatin un presentacion di buki na Museo Arqueologico Nacional Aruba titula ‘El mar cimarron’ di e antropologo Weildler Guerra Curvelo.
Tabata na 2011 durante un bishita cu Museo a compaña Promer Minister, Mike Eman, pa haci un bishita na e poblacion Wayuu di e Guajira Colombiano, cu a cera conoci cu antropologo Weildler Guerra kende ta Gerente di e Sucursal di Banco de la Republica na Riohacha y ta un miembro di e comunidad Wayuu.
Museo a intercambia masha hopi dato y informacion cientifico cu e antropologo y e.o. a tuma nota di un manuscrito cu e tabata trahando riba dj’e. Durante bishita di Dr. Guerra na Aruba na 2012 el a tene un charla basa riba e manuscrito aki, cu ta trata e relacion entre e Wayuu y e lama cu ta rondona su teritorionan.
E rikeza y novedad di e informacion y su balor pa investigacionnan di Museo mes, como tambe pa tur otronan cu ta haci investigacion riba e origen y pasado Amerindio di Caribe, a resulta mesora den un peticion na e autor pa Museo publica e manuscrito den e serie ‘Publications of the National Archaeological Museum of Aruba’.
E buki ta conta di e relacion di e Wayuu y e lama cu ta rondona su teritorio ta di importancia pa cientificonan cu ta studia principalmente restonan di culturanan cu ya no ta existi pa medio di excavacion y estudionan den archivonan. Door di studia un cultura Indian cu ta existi desde Prehistoria te cu awor ainda den nos region nos por sinja masha hopi mes di nos propio herencia.
Cu un sosten financiero unico y substancial di Romar Trading a produci un buki sumamente bunita cu ta di gran balor como documentacion di conocemento y tradicion di un di e unico poblacionnan Indian, cu a sobrevivi desde Pre-historia te awor.
Como balor agrega, pasobra el a ser edita y ta ser publica pa un institucion cientifico den region, e informacion aki ta accesibel pa tur cientifico cu ta trahando den e area aki awendia. Hefe di departamento cientifico di Museo, drs. Raymundo Dijkhoff tabata encarga cu edicion di e contenido cientifico di e buki. E hecho cu e publicacion ta encera un forma inovativo di investigacion lo ta atractivo pa principalmente e partnernan Europeo di Museo.
Museo Arqueologico ta desea di gradici inmensamente Sr. Milton Harms di Romar Trading, e autor Weildler Guerra, e productora ehecutiva di e publicacion señora Maria Teresa Madariaga y fotografía ta di sr. Luis Alonso Castaño Benjumea. Un pabien na tur cu a kere den e proyecto y cu a traha duro pa logra esaki.


text: WASHINGTON.-- President merikano Donald Trump, a proponé pa stop ku ruedanan di prensa i manda kontesta por eskrito ‘na benefisio di rigurosidat’, despues di e kontradikshonnan tokante retiro di e direktor di FBI. Trump a bolbe subi su kuenta di Twitter mainta tempran pa ataká prensa, ku ta kritiká e konfushon ku e mes a krea riba motibunan di e retiro sorpresivo di e direktor di FBI, James Comey. “Kisas lo ta mihó pa kanselá tur futuro kon-ferenshanan di prensa i distribuí kontestanan por eskrito na benefisio di rigurosidat?”, Trump a puntra. E mandatario a sigurá ku e ta un president masha aktivo ku hopi kos pasando, di manera ku no ta posibel pa su boseronan subi podio (di ruedanan di prensa) i papia ku total rigurosidat. Trump a oumentá mas e konfushon riba e motibu i prosedimentu ku e retiro di Comey a desenkadená, ora ku el a sigurá den un entrevista na televishon ku e lo a destituí di tur manera, a pesar ku net despues di e retiro, djamars pasá i dianan promé, su portabosnan a sigurá ku tur e asuntu a desenkadená pa e rekomendashonnan di e fiskal general athunto, Rod Rosenstein. Kas Blanku a insistí ku e retiro tabata debí na rekomendashon di Rosenstein relashoná ku e manera ku Comey a manehá e investigashon tokante maneho di e-mail nan di Hillary Clinton. Segun funshonarionan di gobierno Rosenstein a menasá di renunsiá despues ku Kas Blanku a bisa ku e tabata esun ku a impulsá retiro di Comey, i a pidi Kas Blanku pa rektifiká, mientras ku Trump a rechasá e vershon ofisial di mal maneho di e kaso Clinton. E kaos di komunikashon ta kompletá ku e mensa- he ofisial di Kas Blanku ku Comey no tabata konta ku apoyo di su supaternonan, algo ku e direktor di FBI den funshon, Andrew McCabe a ninga.


text:
LES 4
Un Yiu Cu A Haci Su Tata y Jehova Contento
Bo ta wak e mucha muher riba e plachi?— Su tata yama Jefta. Bijbel no ta bisa con e mucha muher mes yama, pero nos sa si cu el a haci su tata y Jehova contento. Ban siña di dje y di su tata, Jefta.
Jefta tabata un bon hende. Tur ora e tabata conta su yiu muher tocante Jehova. Jefta tabatin hopi forsa tambe y e tabata un bon lider. Pesey e hendenan di Israel a pidie pa e ta nan lider ora di bringa contra nan enemigonan.
Jefta a haci oracion y pidi Dios yud’e gana e guera. Jefta a priminti Dios cu si e gana, e ta duna Dios e prome hende cu sali for di su cas pa bin top’e ora e yega bek. E ora ey, e hende ey mester a bay traha na e tabernakel di Dios y keda biba henter su bida eynan. E tabernakel tabata e luga caminda hende tabata bay adora Dios e tempo ey. Wel, Jefta a gana e guera! Anto ora el a yega cas, bo sa ken ta e prome hende cu a sali for di su cas?—
Si, Jefta su yiu muher! E tabata su unico yiu, anto awor, Jefta mester a mand’e bay biba na e tabernakel. Jefta a bira hopi tristo. Pero el a priminti Dios caba. Mesora, su yiu muher a bis’e, ‘Si Tata a priminti Jehova, Tata tin cu hacie.’
E yiu muher di Jefta tambe a bira tristo. Si e bay biba na e tabernakel, e lo no por casa ni haya yiu. Pero e tabatin hopi gana di haci loke su tata a priminti. Anto e kier a haci Jehova contento. Esey tabata mas importante p’e cu casa y haya yiu. Pesey, el a sali for di su cas y bay biba henter su bida na e tabernakel.
Abo ta kere cu esey a haci su tata y Jehova contento?— Sigur cu si! Si abo ta stima Jehova y bo ta obediente mescos cu e yiu di Jefta, abo tambe lo haci bo tata, bo mama y Jehova hopi contento.
BAN LESA DEN BO BIJBEL
Deuteronomio 6:4-6
Huesnan 11:30-40
1 Corintionan 7:37, 38


text: Djaluna último korte a trata e kaso ku Japan NV a kuminsá kontra e kompania di seguro New India Insurance pa logra haña pago di un claim di 10 mion florin. Manera ta konosí den un sentensia ku korte a dikta anteriormente a keda stipulá ku New India no por a proba den korte ku ta Japan NV òf un di su direktornan intenshonalmente lo a sende òf laga sende e edifisio di Japan NV na Heintje Kool na kandela. Korte a duna New India un luna di tempu pa bin ku prueba ku e kandela a keda sende intenshonalmente ku petroli i kerosin. Djaluna último New India no por a presentá ningun prueba den korte pero a pidi wes pa nan bin ku dos eksperto fo’i Ulanda di Cunningham & Lindsay den persona di Verwey i Willemse den un intento pa purba konvensé korte ku e kandela a keda sende intenshonalmente. Korte a bai di akuerdo pa laga e dos ekspertonan di Cunningham & Lindsay testiguá na fabor di New India pero e wes a dikta mesora ku korte lo dikta sentensia dia 16 di òktober próksimo. Anteriormente Japan NV a pone “beslag”, a embarga tur kuenta bankario di New India , pero New India a habri un kuenta bankario na Banko Maduro e asina yama “kuenta tersera” i a pone e suma di 10 mion florin riba e kuenta si dado kaso e sentensia di dia 16 di òktober awor kai na fabor di Japan NV. Basa riba e sentensia di dia 16 di òktober awor Japan NV lo por lanta e 10 mion ku a keda depositá riba e kuenta blòkiá na Banko Maduro. Tur kos ta pinta ku e kompania di seguro New India lo pèrdè e kaso debí ku den korte New India no por a proba korte ku e kandela na Heintje Kool a keda sende intenshonalmente. Abogado Wiek Herben a defendé Japan NV i Michael Bonapart a kuida e interes di e kompania di seguro New India.


text:
Entrante 1 di november 2017 Mr J.A. (Hans) van Riet a cuminsa como hefe di Departamento di Asuntonan Huridico y General di Directorado di Maneho y Sosten. E tin amplio experiencia den abogacia, tanto riba tereno di derecho civil como derecho administrativo y alabes como hurista den servicio di Ehercito Hulandes.
Prome cu ela acepta e desafio como hefe di Departamento di Asuntonan Hurídico y General di Directorado di Maneho y Sosten sr van Riet desde 2009 tabata traha den e funcion di hurista militar pa e Comando Forsanan Arma na Tera. Durante e periodo aki ela ehercé diferente funcion, entre otro e tabata trata casonan di obheccion y apelacion y e tabata hurista junior y senior na nivel di maneho di derecho penal y disciplinario y di derecho estatal y administrativo, hurista di brigada y hefe di Oficina di Asuntunan Huridiko. Tambe durante momentonan di mission y ehercisio den exterior el a adkerí experiencia amplio riba tereno di derecho internacional.
Sr van Riet ta mira como un reto pa hunto cu tur empleado traha dirigí riba mehoracion di dunamento di servicio y riba alcansamento di resultadonan cu ta di importancia pa tanto e comunidad Boneriano como Entidad Publico Boneiru. E retonan aki ta cuadra estrechamente cu e vision y mision di e Directorado di Maneho y Sosten. E lo por usa su habilidad analitico, su abilidad pa tuma decision, su abilidad di perseverá, su abilidad pa anda cu stress y su abilidadnan organisatorio hopi bon na momento di eherce e funshon nobo aki.
E hefe anterior di e Departamento di Asuntunan Hurídico y General, sr M. (Bert) Nijland ta keda traha como hurista legislativo na e departamento. Asina’ki e Departamento di Asuntunan Huridico y General lo sostene gobierno di Entidad Publico Boneiru huridicamente y administrativamente na un manera integral y structural y aporta na desaroyo di legislacion y regulacion.


text:
E mentalista, ilusionista y artista Guy Bavli lo ta na Aruba pa presenta un show den e Alhambra Ballroom riba dianan 3, 4 y 5 di Juli, hibando e publico riba un aventura den e misterionan di e mente humano. E anochi na Alhambra Ballroom lo ta yena cu wega mental y humor, demostrando Guy su podernan scondi, cualnan ta bai contra logica y sciencia, ya cu su podernan telekinetico por move obhetonan sin e uso di cualkier toke fisico. Harimento ta un tremendo medicina, Guy ta bisa, y mi publiconan interactivo ta hari y sacudi nan cabes ora nan no por kere con mi ta lesa nan mente cu un mescla di mentalismo y ilusion, psicologia, fisiologia y intuicion cu ta entretenimento puro. Naci na Tel-Aviv, Israel, Guy a cuminsa duna show dilanti di publiconan en bibo na e edad di cinco aña. Ora e tabatin ocho aña, el a duna su prome presentacion profesional na un club di landamento na Tel-Aviv, y esaki tabata su prome presentacion paga. Desde e dia aki e no a baha mas di e scenario. Carchinan pa Guy su tres presentacionnan na Aruba ta obtenibel na Alhambra Ballroom, y e cahera di Alhambra Casino. Portanan ta habri pa 7:30pm, y e show ta cuminsa pa 8pm. Bo ta wordo conseha pa laga bo logica na e porta, segun Guy, y explora e posibilidad di e mente humano hunto cu mi. Guy, kende a yega di bishita Aruba varios biaha, incluyendo pa duna presentacionnan priva, ta amigo di ehecutivonan di Divi Resorts Alex Nieumeyer, Tabitha Fecunda y Marin Bijl, y e por ser mira akinan na Fusion, unda el a ofrece un fiesta di cocktail cu miembronan di prensa local.
Prome lustro di Kiwanis Club of Aruba su Fundraising Golf Tournament
March 31, 2014 0


text:
Tur aña mundo ta conmemora Dia Internacional di Derecho di Mucha
Dialuna, 20 di November, ta un dia importante, riba cual mundo ta conmemora e adopcion di e Declaracion Universal di e Derechonan di Mucha na aña 1959. Esaki ta e fecha tambe riba cual a aproba e Tratado di Derecho di Mucha na aña 1989. E Tratado aki ta stipula un cantidad di derecho, cu ta inclui aspectonan di salud, enseñansa, recreacion, como tambe e bida familiar, proteccion contra violencia y discriminacion y cada mucha nan derecho pa nan opinion wordo scucha.
Na aña 2001 Aruba tambe a firma e Tratado aki, haciendo asina e compromiso pa proteha di un forma mas completo posibel e desaroyo di e mucha den su personalidad, talento, capacidad emocional, mental y fisico.
E fecha aki ta wordo celebra den paisnan den forma di actividad, sinembargo ta bon pa tuma e momento aki pa mas bien refleha riba e con leu Aruba ta cu e implementacion di e derechonan di mucha aki na Aruba. Tin varios desaroyonan positivo cu a tuma luga caba, pero ainda tin espacio pa hopi mehoracion. E compromiso pa sigui cu e ambicion pa tur mucha por disfruta di tur nan derechonan t’ey. Comision Derecho di Mucha tin e tarea pa sigui e desaroyonan aki y tambe raporta esakinan.
Pa por duna informacion na nos comunidad encuanto e Tratado na un manera mas efectivo, e Comision a lansarecientementee website:www.derechodimucha.org
Riba e website por haya tur informacion tocante e articulonan den e Tratadonatresdiferenteidioma, Papiamento, Hulandes y Ingles. Tambe e raportahenandi Aruba naNacionnanUni y e recomendacionnan cu Aruba a ricibi lo ta disponibel. Pa medio di e articuloaki, ComisionDerecho di Mucha kier invitatureducador y docente pa usa e simancu ta bin pa trese mas conscientisacionriba e te ma serca e muchanan tocante nan derechonan.


text:
Dia 2 di april 2017 Derrick Geerman y Mark Mackay a cumpli 10 aña di servicio na Post Aruba N.V.
Derrick Geerman ta un persona cu semper a trata colega y clientenan cu bon manera. El a pasa den hopi reto y a siña door di e añanan con pa domina su trabou debidamente. Un di e cosnan cu semper e ta percura ta pa haci su best pa mehora unda cu e por.
Un persona cu ta hopi respetuoso y ta ricibi e mesun respet di colega y clientenan ta Mark Mackay. Desde un principio Mark a mustra di tin hopi potencial y ta sigui demostra esaki. Un di e cualidadnan admirabel di Mark ta cu e ta un persona cu tin e mentalidad y actitud di un lider.
Hunto cu nan famia y coleganan, Post Aruba N.V. a duna Derrick y Mark un gradicimento pa nan esfuersonan haci.


text:
Riba diadomingo mainta trempan a wordo planea di parti Departamento di Agricultura, Cria y Pesca Santa Rosa un bishita na diferente Pier di Piscado cu resorta bou di Santa Rosa. Nos seccion di Pesca cu ta Fundacion Centro di Pesca Hadicurari ta mantene e Piernan aki cu ta di Gobierno.
Hunto cu Minister Presidente sr. Mike Eman, director di Santa Rosa sr. Nathalie Maduro, sr. Byron Boekhoudt cu ta chef di seccion di pesca y algun miembro di bestuur a bishita e Piernan aki.
A cuminsa parti pariba di Aruba cu ta e Pier di Rogers Beach. Aki Minister President sr. Mike Eman hunto cu esnan encarga a yega pa asina tuma nota di e dañonan causa pa Horca Mathew algun luna atras.
Scuchando e inkietudnan cu e Piscadonan tabata tin na e momento ey cu tambe tabata warda riba Minister Presidente su yegada. E vocero sr. Ernulfo Beaumont a combersa cu Minister Presidente sr. Mike Eman den nomber di demas piscadonan.
Diferente inkietud a wordo treci dilanti y tambe diferente otro ideanan a bin dilanti pa un mihor contribucion di parti esnan encarga cu e Piernan y engrandece pesca engeneral aki na Aruba.
Despues di a bishita e Pier di Rogers Beach a sigui pa esun di di Cura Cabay. Piscadonan for di trempan wardando e Minister Presidente sr. Mike Eman pa asina tuma nota tambe kico tur nan tin pa trece dilanti hunto cu esnan di Santa Rosa, seccion di Pesca y miembronan di bestuur di Centro di Pesca Hadicurari.
Vocero di e Piscadonan di Cura Cabay sr. Ruben Willems a combersa cu Minister Presidente sr. Mike Eman, kende a pone tur puntonan di inkietud riba papel y hasi entrega di esaki p’asina nan por haya oido di parti e mandatario.
Un di e puntonan aki ta falta di luz cu nan tin na e Pier aki. Por a tuma nota tambe di mayoria trabounan cu ta andando pa e parti di construction cu partinan nobo cu pronto lo keda finalisa.
Pier di Spaans Lagoen, Centro di Pesca Spaans Lagoen ta otro di e facilidadnan cu a keda bishita. Sr. Alex Farro vocero di e Piscadonan tabata presente p’asina duna di conoce na Minister Presidente sr. Mike Eman kico ta e ayudo cu nan mester na e pier aki cu no mucho tempo pasa a wordo renoba.
Tin un parti cu no ta cai bou di Gobierno di Aruba na e pier aki cu mester di mantencion riba corto plaso pa motibo cu un parti di e Pier a cuminsa kibra.
Pier di Waf’i Rancho na Waf Chikito tambe a wordo bishita Round. Na e Pier aki kisas kehonan no ta mucho pa motibo cu e Pier aki apenas tin un aña of kisas un poco mas cu ela wordo ronoba. Sr. Clifford Rosa kende ta presidente di Fundacion Centro di Pesca Hadicurari a haci acto di presencia p’asina intercambia di idenan pa un miho funcionamento di e facilidad.
E recorido a continua pa e Pier di Fundacion Centro Di Pesca Hadicurari. Sr. Byron Boekhoudt Chef di e seccion di Pesca brevemente a duna Minister Presidente sr. Mike Eman un splicacion di funcionamento di e Pier. Dañonan hasi pa Horcan Mathew cu ya a wordo repara y manehonan pa uzo di e Pier ta algun di e splicacionan cu a wordo duna.
Pa finalisa e recorido miembronan di e directiva di Fundacion Centro di Pesca Hadicurari a reuni cu Minister Presidente sr. Mike Eman evualua e peticionnan cu tabata tin durante e recorido y con esakinan mester bai wordo realisa.
Di parti di Departamento di Agricultura, Cria y Pesca Santa Rosa nos ta sumamente content di por a realisa un recorido hunto cu Minister Presidente sr. Mike Eman pa asina mira kico ta “come y bebe” di e facilidadnan aki y duna atencion na nos Piscadonan.


text:
Dos auto a accidenta na crusada di Morgenster
Na e crusada di Morgenster diabierna anochi chauffeur di un kia rio lo a dal den un nissan pickup cu consecuencia ambos auto a...
Palo di luz cu wayanan di voltahe halto a kibra na...
Diabierna anochi e bario di San Fuego y bisindario a keda sin coriente esaki ta debi cu un palo di luz cu wayanan di...
Polis ta gara homber ta ofrece turista droga na Playa
Diabierna atardi un oficial di k9 unit den auto normal den area di paddock bin abou ta capta un homber ta ofrece turista droga....
Chauffeur a haci U Turn causa accidente cu un taxista na...
Diabierna atardi riba caminda di Sabana Berde pabou di e rotonde spiraal chauffeur di edad den un toyota yaris a bay haci un U...
Pickup a dal tras di un Suzuki alto na Belgiestraat
Riba e caminda di Belgiestraat yegando e rotonde a sosode un accidente unda un pickup hilux a dal tras di un Suzuki Alto y...
Homber buscando su señora cu a sali burachi for di auto...
Diabierna marduga un cabayero a bay hiba algo entre Barcelo cu Hyatt hotel y a baha for di auto. Ora e cabayero a regresa...
Homber haya den plas di sanger sin bida na Mahuma
Diahuebs anochi autoridad ta keda informa cu tin un homber haya den un apartament den plas di sanger y no ta duna señal di...
Auto a dal den cura di cas na Weg Rooi Hundo
Diahuebs anochi riba e caminda di Weg Rooi Hundo chauffeur den un nissan platina a perde control tras di stuur dal den cura di...
Antisocial a comete destruccion na porta di glas di Pan American
Compania di seguro Pan American diahuebs anochi a bira victima door di man di antisocial Ora cu e alarma di e luga a activa...
Turista ta hoga den lama na Savaneta
Diaranson anochi ambulance, polis a keda manda cu urgencia pa Savaneta pariba di ex brisas del mar unda lo tin un turista a hoga...
Guarda nos costa cu accion grandi garando personanan indocumenta
Diaranson atardi e team di guarda nos costa a subi caya cu van y asina bishita varios luga den construccion den diferente bario y...
Bomberonan a bay combati candela pega cu scol na Madiki
Na Madiki tabata tin un pida mondi pariba di e scol Anglo na candela y tabata menasa di yega cerca di e cura di...
Auto horta na Papilon haya den mondi na Boton
Dialuna anochi autoridad a keda informa cu tin un Chevrolet Vivant A-81 laga atras den mondi na Boton. Di biaha patruya di Santa Cruz...
Paramediconan a reanima turista cu a haya ataca di curason den...
Dialuna prome cu 5 or atardi unidadnan di ambulance cu urgencia a keda manda pa Mangel Halto unda un turista femenino di riba 60...
Bomberonan a drenta accion pa candela den cas na Paradijs
Dialuna atardi señora ta drenta panico ora a mira huma ta sali for di camber despues di a laga un bela cendi. E candela...
Habitante a laga weya riba stoof na Bushiri
Dialuna pasa di 9:30 mainta autoridad ta keda informa cu na Bushiri tin un cas na candela di biaha ta despacha unidad di bombero...
Chauffeur a perde control accidenta riba green corridor
Dilanti Wayaca Falls diadomingo marduga riba e green corridor chauffeur di un yarus a perde control y subi e sero di santo cu tin...
Auto a bolter y drenta yerbanan cu tin riba Sasakiweg
Diadomingo marduga riba Sasakiweg chauffeur di un auto kia a perde control tras di stuur unda tabata tin hende grandi y mucha aden. E...
Rocco Franken herida durante parada
Diadomingo atardi durante e parada di Lillyputters pa un descuido e truck di Buleria a pasa riba pia di e conocido cantante di Buleria...
Chauffeur a lubida riba rotonde Cumana subi acera kibra auto
Diadomingo marduga un chauffeur den un Chevrolet Aveo blanco riba e caminda di Tarabana pa Cumana ta sigui straight y bay subi e rotonde....


text: QATAR.-- E ‘Khalifa International Stadium’ di Doha, e promé sitio akabá ku bista riba e Mundial di Futbol di Qa- tar 2022 i ku djabièrnè awor lo ta sede di e final di Kopa di Emir, lo bira e promé stadion refrigerá den aire liber na mundu, kaminda lo baha e temperatura ambiental te ta 26 grado sentígrado. Khalifa International di e kapital qatari ta bira e promé stadion na mundu ku a ser konstruí ku un teknologia inovador di refrigerashon ku ta usa te hasta kuarenta porshento ménos di energia ku kualke sistema konvenshonal, segun fuentenan di e organisashon di e Mundial 2022 a informá, Una bes ku terminá e trabounan di reforma den e stadion, na enkargo di e Komité Supremo di e Organisashon i Legado di e Mundial di Qa- tar i e Akademia Aspirá, un dak nobo lo kubri e tribuna ku asiento i tantu riba tereno di wega komo den tur e zonanan reservá pa e espektadornan a instalá airekondishonado. “Nos a diseñá e teknologia di refrigerashon di e ‘Khalifa Internashonal Stadium’, buskando e efikasia energétiko i hasi esaki plenamente kompatibel ku e stándartnan di e Komité Organisadó pa tantu riba e tereno di wega komo den e tribu- nanan di asiento pa públiko e temperatura yega na 26 grado sentígrado”, segun splikashon di Saud Abdul-Aziz Abdul-Ghani, katedrátiko di e Fakultat di Ingenieria di e Universidat di Qatar. Usando refigerashon den kompartimentu, e stadion, kaminda djabièrnè awor lo disputa e Kopa di Emir entre Al Rayyan i Al Sadd, lo ser friá bahando e konsumo di energia i manteniendo komfort tantu di hungadó komo di fanátikonan, independientemente di e temperatura ambiental ku lo tin.


text:
E ciudadano Arubiano L.M. (75), kende na aña 2006 a ser condená na 6 aña y 50 siman di prizon pa su participacion den un organisacion criminal cu tabata importá cocaina na Aruba pa manda Santo Domingo, definitivamente a pèrdè e bataya legal contra Husticia y mester paga e suma di casi 1.5 mion florin Arubano.
Husticia no ta bacilá p’e placa completo sino cu e homber mester paga e suma completo of bay será 3 aña más.
Esey ta culminacion di un caso cu a cuminsa na aña 2006 cu condena di e comerciante Arubiano, kende tabata financiá y facilitá negoshi di droga na Aruba.
E caso aki a cana 11 aña den pasiyonan di Corte di Husticia, pero awor ta definitivamente tras di lomba.
Apesar cu e homber ta oficialmente bancarota y nan a kita tur su casnan y tereno y hasta su auto for di dje, e tin cu paga e suma mionario.
Ministerio Publico a persigi e ciudadano aki manera pitbull p’e no disfrutá di e ganashi cu el a haci cu negoshi di droga.
Su abogadonan a bin cu argumento cu despues cu a pasa tanto tempo no ta husto pa ranca tanto placa for di e èx-convicto y tabatin hasta documentonan di Corte cu a pèrdè cu por a haci e demanda inaceptabel, pero Corte di Husticia Comun tabata implacabel.
Es más, Corte ta haña cu e por paga, pasobra ainda e ta capas di traha placa pa mantené su famia.
Aña pasá Corte na Aruba na dos ocasion a trata e peticion di e abogadonan pa anulá cobranza di e suma mionario.
E comerciante mes no a presentá sino a manda su abogado mr. Chris F.K.J. Lejuez.
Despues di a trata henter e caso di nobo dia 10 di november aña pasá veredicto a cay dia 30 di mei ultimo.
E acusado tabatin dos abogado y nan a dun’é chèns pa splica dicon e ta haña cu e no mester paga e suma mionario.
Corte Comun a tuma nota cu ta dia 10 di decèmber 2008 a condené pa: Su participacion den un organisacion criminal; violacion di ley di droga na diferente ocasion; menasa contra bida di hende diferente biaha; labamento di placa y posecion ilegal di varios arma.
Fiscal mr. F.A.P.M. van Deutekom a sali bisa e tribunal cu e èx condenado mester paga e placa, pasobra el a probechá financieramente di e delitonan cu el a cometé.
Segun Van Deutekom den promé instancia a calculá el a gana 6.180.000,- florin cu e negoshinan aki.
Aña pasá november Corte a reducí e suma cu e èx convicto mester na 1 mion y pico florin.


text:
Willemstad - Frakshon di partido PAR ta satisfecho kon e último 4 dianan di reunion pa tratamentu di presupuesto 2018, den Parlamento di Kòrsou a kana.
Durante e 4 dianan aki a trata e presupuesto di e 9 ministerionan, kaminda frakshon di PAR a skrutiná e montantenan ku a keda reservá pa e diferente tareanan. Na diferente ministerio a tuma nota di sifranan ku mester a wòrdu aklará i tambe montante nan ku tabata falta.
Frakshon di PAR den Parlamento a hasi preguntanan durante di e reunionnan i tambe a manda un lista di pregunta por eskrito ku lo keda kontestá por eskrito pa e diferente ministernan. Pa frakshon di PAR ta primordial ku e presupuesto 2018 ta unu ku ta finansieramente balansá. Ta sumamente importante pa a trata e presupuesto di un forma serio i sinsero, mirando ku
esaki ta e base di un bon maneho pa ku gobièrnu.
E funshon di parlamentarionan ta kontrolá e maneho di gobièrnu i outomátikamente tambe e finansa. Dor di partisipá aktivamente na e reunionnan di presupuesto un parlamentario por tin un bista mas amplio di e maneho i e presupuesto mara na esaki. Asina aki nos ta alsa e nivel di nos parlamento i e representante nan di pueblo.
Durante e 4 dianan di atendé e presupuesto a bin bon kla na dilanti ku e presupuesto aki no ta reflehá e maneho di Gabinete Rhuggenaath i ku esaki lo keda reglá den un nota di kambio. Un nota di kambio kaminda e maneho i tambe e finansa di pais Kòrsou ta wòrdu pone riba mesun liña pa asina aki e ta na benefisio di nos pueblo den su totalidat.